સ્વ.ઇન્દિરા ગાંધી, રાજીવ ગાંધી, નરગીસ દત્ત, અમિતાભ બચ્ચન સહિત અનેક દેશ વિદેશના મહાનુભાવો પટોળાની ખરીદી કરવા પાટણ આવેલા છે. 900 વર્ષથી એક સરખી ડિઝાઇનને વળગી રહેવા છતાં પણ તેની માગમાં જરા પણ ઘટાડો થયો નથી. ગ્રાહકની ઇચ્છા મુજબની પણ ડિઝાઇન બનાવી આપવામાં આવે છે, જેમાં હાથી, ઘોડા, મોર, ઢેલ, પોપટ અને ચોરસની ડિઝાઇનની માગ વધુ રહેતી હોય છે. સ્કવેર ડિઝાઇન પાછળની સાયકોલોજી એ પણ છે તેનાથી પોઝિટિવ એનર્જી પેદા થાય છે અને કોઇ નેગેટિવ એનર્જી તમારી નજીક આવી શકતી નથી. એ ગણિતને પણ ધ્યાનમાં રાખીને રાજા રજવાડા માંગલિક કાર્યો કરતી વખતે સિલ્કના પટોળા પહેરવાનું વધુ પસંદ કરતા.